b'\n_START_ARTICLE_\nMr. Hands (album)\n_START_SECTION_\nOzadje\n_START_PARAGRAPH_\nPri skladbi \xc2\xbb4 A.M.\xc2\xab\xc2\xa0je sodeloval bas kitarist Jaco Pastorius, pri skladbi \xc2\xbbShiftless Shuffle\xc2\xab, ki je bila prvotno posneta za Hancockov japonski album Directstep, na katerem je tudi iz\xc5\xa1la, je sodeloval kvintet \xc4\x8dlanov skupine The Headhunters, vklju\xc4\x8dno z originalnim bobnarjem Harveyjem Masonom, ki je s Hancockom prvi\xc4\x8d sodeloval leta 1973 pri snemanju albuma Head Hunters, skladbo \xc2\xbbTextures\xc2\xab\xc2\xa0pa je v celoti s sintetizatorji posnel Hancock._NEWLINE_To je prvi album, pri katerem je Hancock uporabil ra\xc4\x8dunalnik, Apple II. Ra\xc4\x8dunalnike podjetja Apple Inc. je Hancock uporabljal v svoji nadaljnji karieri._NEWLINE_Mr. Hands je bil ob izidu nekako prezrt. Gre za zadnje izdihljaje "naravnega" elektri\xc4\x8dnega jazza s strani Hancocka za lep \xc4\x8das. Pri kasnej\xc5\xa1ih albumih so vidni predvsem R&B vplivi.'